Օքսանա Կազակովա

Օքսանա Կազակովա (, ), ռուս գեղասահորդուհի, հանդես է եկել զուգասահքում։ Արթուր Դմիտրիևի հետ՝ 1998 թվականի Օլիմպիական չեմպիոն և 1996 թվականի Եվրոպայի չեմպիոն։ Ռուսաստանի սպորտի վաստակավոր վարպետ։ Ներկա պահին գեղասահքի մարզիչ է։

Կենսագրություն 

Սկսել է սահել չորս տարեկանից։

Առաջին պարընկերն էր Դմիտրի Սուխանովը։ Այս զույգը 1991 թվականի դեկտեմբերին ԽՍՀՄ վերջին առաջնությունում և 1992 թվականի դեկտեմբերին Ռուսաստանի առաջնությունում 4-րդն էր, որից հետո էլ մտավ ազգային հավաքական ու 1993 թվականի Աշխարհի առաջնությունում զբաղեցրեց 15-րդ հորիզոնականը։

Արթուր Դմիտրիևի հետ Օքսանան զույգ կազմեց 1995 թվականին, երբ Արթուրի պարընկերուհի Նատալյա Միշկուտյունոկը որոշեց թողնել սպորտը։ Նրանք հաղթեցին 1996 թվականի Եվրոպայի առաջնությունում և 1998 թվականի ձմեռային օլիմպիական խաղերում։ Այնուհետև զույգը մի քանի տարի շարունակ հանդես էր գալիս պրոֆեսիոնալ շոուներում։

Կազակովան և Դմիտրիևը մարզվում էին Թամարա Մոսկվինայի ղեկավարությամբ՝ Սանկտ Պետերբուրգում՝ «Юбилейный» սպորտային կոմպլեքսի սառույցի վրա։

1996 թվականին Օքսանա Կազակովան ամուսնացավ Ալեքսեյ Նովիցկովի հետ, սակայն չորս տարի անց ամուսնությունը փլուզվեց։ 2004 թվականին Օքսանան երկրորդ անգամ ամուսնացավ գործարար Կոնստանտին Կովալենկոյի հետ։ 2005 թվականի մարտի 10-ին ծնվեց նրանց դուստրը՝ Քսենյան։

2006 թվականին մասնակցել է Ռոսիա 1 հեռուստաալիքի կազմակերպած «Պարեր սառույցի վրա» շոուին, որտեղ հանդես էր գալիս դերասան Սերգեյ Սելինի հետ։ 2007 թվականին երգիչ Օլեգ Գազմանովի հետ մասնակցել է «Պարեր սառույցի վրա։ Թավշյա շրջան» հեռուստաշոուին։

Աշխատում է որպես մարզիչ «Юбилейный» սպորտային կոմպլեքսի սառույցի վրա։ Մասնավորապես, նա մարզել է Քսենյա Օզերովան և Ալեքսանդր Էնբերտ պատանի զույգին։

2014 թվականի փետրվարին սուր կերպով արտահայտվեց Սոչի-2014 Օլիմպիական խաղերի անձնական մրցումներից Եվգենի Պլյուշչենկոյին հանելու մասին։

Պետական պարգևներ 

 Պատվո շքանշանի ասպետ (1998 թվական)՝ 1998 թ. XVIII Ձմեռային օլիմպիական խաղերում ցուցադրված սպորտային, քաջության և հերոսության բարձր նվաճումների համար

Սպորտային ձեռքբերումներ 

 Ա. Դմիտրիևի հետ

Ծանոթագրություններ

Արտաքին հղումներ 

 Pairs on Ice: О. Казакова & А. Дмитриев 
 Профиль пары О. Казакова & А. Дмитриев 
  ЖЖ-сообщество, посвященное Оксане Казаковой и Артуру Дмитриеву
 http://mitglied.lycos.de/okad/updates.htm
 Сайт Oksana Kazakova and Artur Dmitriev — 1998 Olympic champions! 

Ռուս գեղասահորդներ
Ռուսաստանի սպորտի վաստակավոր վարպետներ
Օլիմպիական չեմպիոններ
Ռուս օլիմպիական չեմպիոններ‎